cyanic-selkie/wikianc huggingface dataset:
ஒற்றைக் குழியம்
thumb|250px|[[குருதிப் பூச்சு ஒன்றை ஒளி நுணுக்குக்க்காட்டி ஊடாக அவதானிக்கையில் (40x) உருப்பெருக்கத்தில் தெரியும் ஒற்றை உயிரணுவின் தோற்றம். இது செங்குருதியணுக்களால் சூழப்பட்டுள்ளது]] ஒற்றைக் குழியங்கள் அல்லது ஒற்றை உயிரணுக்கள் அல்லது மோனோசைட்டுகள் (Monocytes) என்று இவை அழைக்கப்படுகின்றது. 14% வெண்குருதியணுக்கள் இவ்வகை சார்ந்தவை. இவை பெரிய வெள்ளையணுக்கள். பாக்டீரியாக்கள், இறந்த செல்கள், செல் துணிக்கைகள் போன்றவற்றை அழித்துவிடும் தன்மையுடையவை. உடல் தொற்றுநோயால் தாக்கப்படும் வேளைகளில் இவற்றின் எண்ணிக்கை அதிகரித்திருக்கும்.
கட்டமைப்பு
ஒற்றைக் குழியங்கள் அமீபா போன்ற வடிவத்தையும் மணியுருவான குழியவுருவையும் கொண்டவை. ஒற்றைச் சோணைக் கருவைக் கொண்ட ஒற்றைக் கருவைக் கொண்ட வெண்குருதிக் கலங்கள் அசுரோநாடி மணியுருக்களைக் கொண்டு காணப்படும். ஒற்றைக் குழியங்களின் கருவின் உண்மையான வடிவம் நீள்வட்ட வடிவமாகும்.இது உருவவியல் அடிப்படையில் அவரை வித்து வடிவிலானது (சிறுநீரக வடிவம்). ஒற்றைக் குழியங்கள் மனித உடலின் மொத்த வெண்குழியங்களின் எண்ணிக்கையில் 2% முதல் 10% காணப்படுவதுடன் உடலின் நிர்ப்பீடன தொழிற்பாட்டில் பல்வேறு பங்களிப்புகளைச் செய்கின்றது.அதன் தொழிற்பாடுகள்: சாதாரண நிலைமைகளில் தின்குழியச் செயற்பாட்டை நிறைவு செய்தல்; தொற்றுள்ளான இழையங்களில் அழற்சி எற்படுவதற்கான அறிகுறுகள் தெரியும் போது 8-12 மணித்தியாலங்களில் இடம் பெயர்தல்; நிர்பீடன செயற்பாடிற்காக கல வேறுபாடு அல்லது தின் குழியத்தக் காட்டுதல். முதிர்ந்த மனிதரில் ஒற்றைக் குழியங்களில் பாதியளவு மண்ணீரலில் சேமிக்கப்படும்.
விருத்தி
ஒற்றைக் குழியங்கள் என்பு மச்சையில் அதன் முன்னோடியான ஒற்றைநிறமிகளில் இருந்து உருவாகும். ஒற்றைக் குழியங்கள் குருதித் தொகுதியில் ஒன்று முதல் மூன்று நாட்களுக்கு இருந்த பின்னர் தின்குழியங்களாக அல்லது கிளை பிரியும் கலங்களாக மாற்றமுற்று இழையங்களுக்குள் பரவும். முதிர்ந்த மனிதரில் ஒற்றைக் குழியங்களில் பாதியளவு மண்ணீரலில் சேமிக்கப்படும். மேலும், ஒற்றைக் குழியங்கள் குருதியில் காணப்படும் மிகப்பெரிய குருதிக் கலமாகும்.
குருதியில் இருந்து இழையங்களுக்கு இடம் பெயரும் ஒற்றைக் குழியங்கள் தின்குழியங்களக அல்லது கிளைக்கும் கலங்களாக மாற்றமடையும். தின்குழியங்கள் புறப்பொருட்களில் இருந்து இழையங்களைப் பாதுகாக்கும்.
உப குடித்தொகை
மனிதக் குருதியில் மூன்று வகையான ஒற்றைக் குழியங்கள் காணப்படுகின்றன:
தொழிற்பாடுகள்
ஒற்றைக் குழியங்கள் மற்றும் அவற்றின் தின்குழியக்களும் கிளைக்கும் கலங்களுமான முன்னொடிகள் நிர்ப்பீடனத் தொகுதியில் மூன்று முக்கிய செயல்பாடுகளைச் செய்கின்றன. இவை விழுங்கி அழித்தல், சுரப்புகள் மூலம் அழித்தல் மற்றும் கலச்சாறின் உற்பத்தி. தின்குழியம் என்பது நுண்ணுயிர் மற்றும் துகள்களின் உட்செலுத்தல் செயல் ஆகும்.
மொனொசைற்றொபீனியா
வெண்குருதியணுக்களின் ஒரு வகையான ஒற்றைக் குழியங்கள் எண்ணிக்கையில் குறைவுபடுதல் இந் நோயாகும். நிர்ப்பீடன முறையில் குறைக்கப்பட்ட குளுக்கோட்டிகொயிட்ஸ் மருத்துவத்தின் பின் கலங்களில் ஒற்றைக் குழியங்களின் எண்ணிக்கை குறைவுபடல் காணப்பட்டது சில நோய் நிலைமைகளாலும் இத்தகைய கோளாறுகள் ஏற்படுகின்றன.
மருத்துவ முக்கியத்துவம்
ஒற்றைக் குழியங்களின் எண்ணிக்கை ஒரு முழுமையான குருதி கணிப்பின் ஒரு பகுதி ஆகும். இது மொத்த வெண் குழியங்களின் நூற்றுவீதமாகவோ அல்ல்து நேரடி எண்ணிக்கையாகவோ கணக்கிடப்படலாம். இந்த கணிப்பீடுகள் ஒற்றைக் குழியங்களின் உப கூறுகள் தீர்மானமாகத் தெரிந்தால் பயனுள்ளவையாக இருக்கும்.
மொனொசைடோசிஸ்
மொனொசைடோசிஸ் எனப்படுவது சுற்றோட்டக் குருதியில் ஒற்றைக் குழியங்களின் எண்ணிக்கை அதிகரித்துக் காணப்படுவதாகும்.இது பல்வேறு நோய் நிலைமைகளின் காரணமாக ஏற்படலாம். பின்வருன் செயற்பாடுகள் ஒற்றைக் குழியங்களின் எண்ணிக்கைய அதிகரிக்கும்: CD14+CD16++ ஒற்றைக் குழியங்களின் அதி கூடிய எண்ணிக்கை கடுமையான தொற்று நிலைமைகளில் அதிகம் அதிகரித்துக் காணாப்படும்.
மேற்கோள்கள்
பகுப்பு:நோய் எதிர்ப்பு முறைமைகள் பகுப்பு:குருதி
தேசியத் தேர்வு முகமை
தேசிய தேர்வு முகமை (National Testing Agency) (NTA) இந்திய அமைச்சரவையால் அங்கீகாரம் வழங்கப்பட்டு, நவம்பர் 2017இல் நிறுவப்பட்டது. இதன் முதன்மைப் பணி இந்தியாவில் உள்ள இந்திய தொழில்நுட்பக் கழகங்கள், இந்திய மேலாண்மை கழகங்கள், இந்திய மத்தியப் பல்கலைகழகங்கள் போன்ற உயர் கல்வி நிறுவனங்களில் மாணவர்களைச் சேர்ப்பதற்கு நுழைவுத் தேர்வுகளை நடத்துவதே. இந்திய அரசு விநீத் ஜோஷி என்பவரை இம்முகமையின் முதல் இயக்குநராக நியமித்துள்ளது.
நடத்தும் தகுதி மற்றும் நுழைவுத் தேர்வுகள்
உயர் கல்வி நிறுவனங்களில் மாணவர்களைச் சேர்க்க தேசிய தேர்வு முகமை, இந்திய தேசிய அளவில் கீழ்கானும் தேர்வுகளை நடத்துகிறது.
வரலாறு
1992 முதல் இந்திய தேசிய அளவிலான தொழில்நுட்பம், மருத்துவம் மேலாண்மை மற்றும் இதர உயர் கல்விப் படிப்புகளுக்கான நுழைவுத்தேர்வுகளை நடுவண் இடைநிலைக் கல்வி வாரியம் போன்ற நிறுவனங்கள் நடத்தியது. 2010-இல் மனிதவள மேம்பாட்டு அமைச்சகம் நிறுவிய வல்லுனர் குழுவின் அறிக்கையில், உயர் கல்வி நிறுவனாங்களில் மாணவர்களை சேர்க்க, தேசிய அளவிலான நுழைவுத் தேர்வு மற்றும் தகுதித் தேர்வுகளை நடத்துவதற்கு சட்ட அங்கீகாரம் பெற்ற தனி நிறுவனம் அமைக்கப் பரிந்துரைத்தது.
2017-இல் இந்திய அமைச்சரவை தேசிய தேர்வு முகமைக்கு அங்கீகாரம் வழங்கப்பட்டது. அமைக்கப்பட்டது. 2017-ஆம் ஆண்டு முதல் தேசிய தேர்வு முகமை உயர் கல்வி நிலையங்களில் மாணவர்களை சேர்ப்பதற்கு தகுதித் தேர்வுகளும், நுழைவுத்தேர்வுகளை நடத்துகிறது.
முகமையின் உறுப்பினர்கள்
மனிதவள மேம்பாட்டு அமைச்சகம் முகமையின் தலைவரை நியமிக்கும். முகமையின் தலைவருக்கு ஆலோசனை வழங்க 9 கல்வியாளர்களைக் கொண்ட ஆளுநர் குழு உள்ளது. மேலும் முகமையின் அன்றாடப் பணிகளை மேற்கொள்ள தலைமை நிர்வாக அலுவலரே தலைமை இயக்குநராக செயல்படுவார்.
வெளி இணைப்புகள்
பகுப்பு:இந்திய அரசு அமைப்புகள் பகுப்பு:2017 பகுப்பு:இந்திய அளவிலான நுழைவுத் தேர்வுகள்
திருப்பாம்புரம்
திருப்பாம்புரம் தமிழ்நாடு, திருவாரூர் மாவட்டம், குடவாசல் வட்டத்திலுள்ள ஓர் ஊராகும்.
அமைவிடம்
கும்பகோணத்தில் இருந்து காரைக்கால் செல்லும் வீதியில் கொல்லுமாங்குடிக்கு மேற்கே கற்கத்தி என்ற ஊர் உள்ளது. அங்கிருந்து தெற்குத் திசையில் திருப்பாம்புரம் என்னும் இந்த அழகிய ஊர் அமைந்துள்ளது. இந்தப் பகுதி பண்டைய சோழ நாடு ஆகும்.
பிரபல நபர்கள்
திருப்பாம்புரம் பிரபல இசை வித்துவான்களின் பிறப்பிடமாகும். நாதசுவர வித்துவான் திருப்பாம்புரம் நடராஜசுந்தரம் பிள்ளை, அவரது மகனும் பிரபல புல்லாங்குழல் வித்துவானுமாகிய திருப்பாம்புரம் என். சுவாமிநாத பிள்ளை ஆகியோர் இந்த ஊரைச் சேர்ந்தவர்களே.
வெளி இணைப்பு
பகுப்பு:திருவாரூர் மாவட்டத்திலுள்ள கிராமங்கள்
ஜுராசிக் வேர்ல்ட் டொமினியன்
ஜுராசிக் வேர்ல்ட்: டொமினியன் (Jurassic World: Dominion) என்பது 2022-இல் கோலின் திரெவாரோ இயக்கத்தில் வெளிவந்த அமெரிக்க அறிபுனை சாகசத் திரைப்படம்  ஆகும். மேலும் இது ஜுராசிக் வேர்ல்ட் முத்தொகுதியின் இறுதிப் படமும், ஒட்டுமொத்த  ஜுராசிக் பார்க் தொடரின் ஆறாம் படமும் ஆகும். திரெவாரோவும் முதல்  இரண்டு படங்களை இயக்கிய  ஸ்டீவன் ஸ்பில்பேர்க்கும் நிர்வாகத் தயாரிப்பாளர்களாகச் செயல்பட்டுள்ளனர்.
குளிர்விக்கும் திறன்
குளிர்விக்கும் திறன் (Cooling capacity) என்பது ஒரு குளிர்விக்கும் அமைப்பினுடைய வெப்பத்தை வெளியேற்றும் திறனைக் குறிக்கிறது. வாட்டுகள் என்பது இத்திறனை அளப்பதற்கான அனைத்துலக அலகு முறை அலகாகும். டன் அல்லது டன்கள் என்பது பொதுவாக வழக்கத்தில் உள்ள அலகாகும். கொடுக்கப்பட்டுள்ள நேரத்தில், கொடுக்கப்பட்டுள்ள வெப்பநிலையில் எவ்வளவு தண்ணீரை உறைய வைக்கமுடியும் என்பதை டன் அல்லது டன்கள் என்ற அலகில் குறிப்பிடுவர். ஒரு குளிரூட்டியின் 1 டன் குளிரூட்டல் என்பது 2000 பவுண்ட்நிறை தண்ணீரை 0°செ வெப்பநிலையில் 24 மணி நேரத்தில் உறையவைக்கும் அளவாகும். இது 211 கிலோயூல்/நிமிடத்திற்குச் சமமானதாகும்.
ஜுராசிக் வேர்ல்ட் டொமினியன்
ஈஸ்லா நுப்லார் தீவின் தொன்மாக்கள் அமெரிக்கத் தலைநிலத்திலும் உலகிலும் பரவத் தொடங்கி நான்காண்டுகள் கடந்தபின் இப் படத்தின் நிகழ்வுகள் நடைபெறுகின்றன.
குளிர்விக்கும் திறன்
குளிர்விக்கும் திறனின் அடிப்படையான அனைத்துலக அலகு முறையை வருவிப்பதற்குரிய சமன்பாடு இங்கு தரப்படுகிறது.
இச்சமன்பாட்டில்,
மேற்கோள்கள்
பகுப்பு:வெப்பவியல்
ஜுராசிக் வேர்ல்ட் டொமினியன்
இப் படத்தின் படப்பிடிப்பு பிப்ரவரி 24, 2020 அன்று துவங்கியது. பின்னர் கோவிட்-19 பெருந்தொற்று காரணமாக மார்ச் 13, 2020 அன்று நிறுத்திவைக்கப்பட்டது. ஜூலை 6 அன்று மீண்டும் துவங்கி நவம்பர் 6 அன்று நிறைவுற்றது.
யுனிவர்சல் ஸ்டுடியோஸால் வழங்கப்பட்ட இப் படம் மே 23, 2022 அன்று மெக்சிக்கோ சிட்டியில் திரையிடப்பட்டது. ஐக்கிய அமெரிக்காவில் ஜூன் 10, 2022 அன்று ஐமேக்ஸ், 4DX, RealD 3D, டால்பி சினிமா ஆகிய திரை வடிவங்களில் வெளியானது. உலகளவில் $75.9 கோடி வருவாய் ஈட்டி, 2022 பட வருவாய்ப் பட்டியலில் நான்காம் இடம் பெற்றது. பல திறனாய்வாளர்கள் இத் தொடர் முன்பே நிறைந்திருக்கவேண்டியது என்பதாகக் கூறினர்.
கதைச்சுருக்கம்
தங்கள் Dinosaur Protection Group அமைப்பைத் தொடர்ந்து இயக்கிவரும் கிளேர் டியரிங், ஸியா ரோட்ரிக்ஸ், பிராங்க்ளின் வெப் ஆகியோர், சட்டவிரோத தொன்மா இனப்பெருக்கக் களங்களை உளவு பார்க்கின்றனர். கிளேரின் தோழனான ஓவன் கிரேடி, ஆதரவற்ற தொன்மாக்களை இடப்பெயர்வு செய்யும் கையாளுனராக இவர்களுக்கு உதவுகிறார். சியேரா நிவாடா மலைத்தொடரில் உள்ள தங்கள் மரக்குடிலில் ஓவனும் கிளேரும் பெஞ்சமின் லாக்வுட்டின் படியாக்கப் பேர்த்தியான மெய்ஸி-யை பயோசின் போன்ற உயிரியல் நிறுவனங்களின் பார்வையில் படாமல் வளர்த்துவருகின்றனர். ஓவனிடம் பயிற்சி பெற்ற வெலாசிராப்டரான "புளூ", கலவியற்ற இனப்பெருக்கம் வழியே பிறந்த தன் குட்டியுடன் அங்கு வருகிறது. அக் குட்டிக்கு பீட்டா (Beta) எனப் பெயரிடுகிறார் மெய்ஸி. மேலும் அவர், தனிமையில் வாழ்வதால் விரக்தியடைந்த நிலையில் கிளாரி மற்றும் ஓவனிடம் இருந்து பதுங்கிச் செல்கிறார். அப்போது அங்கு வரும் பயோசின் ஆட்கள் அவரையும் பீட்டாவையும் கடத்திச் செல்கின்றனர்.
வேறு சில இடங்களில், மீளுருவாக்கப்பட்ட பழங்கால வெட்டுக்கிளிகள் பெருங்கூட்டங்களாகத் தோன்றிப் பயிர்களை அழிக்கின்றன. பயோசின் உருவாக்கிய விதைகளைப் பயன்படுத்திப் பெருநிறுவன அளவில் வளர்க்கப்படும் பயிர்கள் இந்நிகழ்வுகளில் பாதிக்கப்படாமல் உள்ளதை அறியும் தொல் தாவரவியல் வல்லுநர் எல்லி சாட்லர், இதற்குப் பின்னால் பயோசின் இருக்கலாம் என ஐயுறுகிறார். இவ்வெட்டுக்கிளிகள் கிரீத்தேசியக் காலத்தைச் சேர்ந்தவையாக இருக்கலாம் எனக் கருதும் அவர் இச்சிக்கலில் உதவி வேண்டித் தன் நெடுநாள் சகாவான தொல்லுயிரியலாளர் ஆலன் கிரான்ட்-டை அணுகுகிறார்.
நடுவண் ஒற்று முகமையின் (CIA) தொன்மா கையாளுதல் பிரிவில் பணியாற்றும் பிராங்க்ளின் வெப், மெய்ஸியும் பீட்டாவும் மால்ட்டா நாட்டுக்கு அழைத்துச் செல்லப்பட்டிருக்கலாம் என கிளாரி-ஓவன் இணையரிடம் கூறுகிறார். மால்ட்டா செல்லும் கிளேரும் ஓவனும் அங்குள்ள தொன்மா கறுப்புச் சந்தை ஒன்றினுள் ஊடுருவுகின்றனர். இதனைத் தொடர்ந்து அதிகாரிகள் அங்கு சோதனை செய்கையில் அங்குள்ள இரைகௌவித் தொன்மாக்கள் விடுவிக்கப்பட்டுப் பேரழிவை நிகழ்த்துகின்றன. ஓவனின் முன்னாள் ஜுராசிக் வேர்ல்ட் உடனூழியரும் தற்போது மால்ட்டாவில் கமுக்கமாகப் பணியாற்றுபவருமான பேரி சம்பென், இத்தாலியில் உள்ள பயோசின் ஆய்வகத்துக்கு மெய்ஸியும் பீட்டாவும் அழைத்துச் செல்லப்பட்டிருப்பதாகக் கூறுகிறார். கறுப்புச் சந்தையில் பணியாற்றிய கைலா வாட்ஸ் என்ற சரக்கு வானோடி, கிளேர்-ஓவன் இணையரை அங்கு அழைத்துச்செல்கிறார்.
இதற்கு முன்னதாக பயோசின் தலைவர் லூயி டாட்ஜ்சன் செய்த சட்டவிரோதச் செயல்களை அந்நிறுவனத்தின் செய்தித்தொடர்பு இயக்குனர் ராம்சே கோல் வழியே அறிந்த இயான் மால்கம் (தற்போது பயோசின் ஆலோசகர்), அவற்றை அம்பலப்படுத்த எல்லியின் உதவியை நாடியிருந்தார். மேலும் பயோசின் மரபணு வல்லுநர் ஹென்றி வூ,  உலகின் உணவு வழங்கலைக் கட்டுப்படுத்த வெட்டுக்கிளிகளை மீளுருவாக்கியமையும் பயோசின் பயிர்களைத் தவிர்க்கும்படி அவற்றை வடிவமைத்தமையும் தெரியவருகிறது. உலகளாவிய பஞ்சத்தை ஏற்படுத்தவல்ல அத் திட்டத்தைத் தற்போது வூ வெறுக்கிறார். அங்கு அழைத்துவரப்படும் மெய்ஸியிடம் உரையாடும் அவர், தன் முன்னாள் சகாவும் பெஞ்சமின் லாக்வுட்டின் காலமான மகளுமான சார்லட் லாக்வுட், அவர்தம் சொந்த மரபணுவைப் பயன்படுத்தி உருவத்தில் தன்னைப்போலவே உள்ள மெய்ஸியைக் கலவியற்ற இனப்பெருக்கம் வழியே பெற்றெடுத்த செய்தியைப் பகிர்கிறார். மேலும் சார்லட் தனக்கு இருந்த ஒரு கொடிய நோயை மெய்ஸி மரபுரிமையாகப் பெறுவதைத் தடுக்கும் நோக்கில் மெய்ஸியின் மரபணுவை மாற்றியமைத்தமையும் தெரியவருகிறது. மெய்ஸி, புளூ ஆகியோர் பிறந்த விதமும் அவர்களின் மரபணுக்களும் வெட்டுக்கிளிப் பேரிடரைத் தடுக்கவல்ல ஒரு நோய்க்காரணியை உருவாக்கப் பெரிதும் உதவும் என வூ நம்புகிறார்.
இச்சமயம் கைலா, கிளேர், ஓவன் ஆகியோருடன் பயோசின்-னின் வான்வெளியை அடையும் வானூர்தியை கெட்சால்கோட்லஸ் என்ற பழங்காலப் பறவை தாக்குகிறது. இதனால் வானூர்தியிலிருந்து விடுவிக்கப்பட்டுத் தரையிறங்கும் கிளேர், தெரெசினோசாரஸ் என்ற தொன்மாவிடமிருந்து தப்புகிறார். மறுபுறம் தரையில் மோதிய வானூர்தியிலிருந்து வெளியேறிய கைலாவும் ஓவனும் பைரோராப்டர் என்ற தொன்மாவிடமிருந்து தப்பி மீண்டும் கிளேருடன் இணைகிண்றனர்.
மறுபுறம் பயோசின் நிறுவனத்துக்கு வருகை தரும் எல்லியும் கிரான்ட்டும் ஒரு தடை செய்யப்பட்ட ஆய்வகத்துள் ஊடுருவி அங்குள்ள வெட்டுக்கிளி மாதிரி ஒன்றைக் கைப்பற்றுகின்றனர். பின்னர் அங்கு வரும் மெய்ஸியை அழைத்துக்கொண்டு தப்புகின்றனர். இவ்வூடுருவலை அறியும் டாட்ஜ்சன் பிற வெட்டுக்கிளிகளைத் தீயிட்டு அழிக்கிறார். எனினும் அவற்றுள் சில, எரிந்துகொண்டே வெளியேறி ஒரு மாபெரும் காட்டுத்தீயை ஏற்படுத்துகின்றன. இதனால் பயோசின் மண்டலம் முழுதும் உள்ள ஊழியர்கள் வெளியேறுகின்றனர்.
ஆய்வகத்திலிருந்து மயிரிழையில் தப்பும் எல்லி, கிரான்ட், மெய்ஸி ஆகிய மூவரும் ஒருவழியாக மால்கம், ஓவன், கிளேர், கைலா ஆகியோருடன் இணைகின்றனர். இதற்கிடையே தன்னிடம் உள்ள தொன்மா முளையங்களுடன் ஒரு வேகவளையத்தில் தப்பும் டாட்ஜ்சன், வழியிலேயே சுரங்கப்பாதையில் சிக்கி மூன்று டைலோஃபோசாரஸ் தொன்மாக்களுக்கு இரையாகிறார்.
தங்கள் உறவைப் புதுப்பித்துக்கொள்ளும் எல்லியும் கிரான்ட்டும், மால்கம் மற்றும் ராம்சேவுடன் சேர்ந்து பயோசின்னுக்கு எதிரான நீதிவிசாரணையில் சாட்சியமளிக்கின்றனர். ஓவன், கிளேர், மெய்ஸி ஆகியோர் வீடு திரும்பி பீட்டாவை புளூவுடன் சேர்த்துவைக்கின்றனர். தான் திட்டமிட்டவாறே வூ ஒரு நோய்க்காரணியை உருவாக்கி வெட்டுக்கிளிகளை அழிக்கும் நோக்கில் வெளியிடுகிறார்.
உலகெங்கிலும், தொன்மாக்கள் தற்கால விலங்குகளுடன் இணைந்து வாழ்கின்றன. ஐக்கிய நாடுகள் அவை, பயோசின் பள்ளத்தாக்கை தொன்மா சரணாலயமாக அறிவிக்கிறது.
நடித்தவர்கள்
முதன்மைக் கட்டுரை: ஜுராசிக் பார்க் தொடரில் தோன்றிய கதைமாந்தரின் பட்டியல்
முன்னேற்றம்
ஜுராசிக் வேர்ல்ட் (2015) திரைப்படம் குறித்த துவக்க உரையாடல்களின்போது, ​​அதன் நிர்வாகத் தயாரிப்பாளர் ஸ்டீவன் ஸ்பில்பேர்க், மேலும் பல படங்களைத் தயாரிக்க ஆர்வமாக இருப்பதாக இயக்குநர் கோலின் திரெவாரோவிடம்  கூறினார். ஏப்ரல் 2014 இல், திரெவாரோ, ஜுராசிக் வேர்ல்ட்டின் தொடர்ச்சிகள் குறித்து விவாதிக்கப்பட்டதாக அறிவித்தார். மேலும் "மனப்போக்கும் அத்தியாயத்தன்மையும் சற்றுக் குறைவாக இருக்கக்கூடிய ஒன்றை, முழுமையான கதையாக உணரக்கூடிய ஒரு தொடருக்குள்  வளைந்து பொருந்தக்கூடிய ஒன்றை நாங்கள் உருவாக்க விரும்பினோம்." என்றார்.
ஜுராசிக் வேர்ல்ட்-டில் ஓவனாக நடித்த கிறிஸ் பிராட், இத் தொடரின் மேலதிக படங்களுக்காக ஒப்பந்தம் செய்யப்பட்டார். ஜுராசிக் வேர்ல்ட்-டில் ஓவனுக்கும் பேரிக்கும் (ஓமர் சை) இடையே காட்டப்பெற்ற நட்பு, அதன் தொடர்ச்சிகளிலும் தொடரக்கூடும்  என திரெவாரோ கூறினார்.
மே 2015 -இல், திரெவாரோ, பிற இயக்குநர்கள் இத் தொடரின் எதிர்வரும் படங்களில் பணியாற்ற வேண்டும் என்ற தனது விருப்பத்தைக் கூறினார், வெவ்வேறு இயக்குநர்கள், மேலதிகப் படங்களுக்கு வெவ்வேறு பண்புகளைக் கொண்டுவரமுடியும் என்று அவர் நம்பினார். மறுமாதம் மேலும் கூறுகையில்: "மிஷன்: இம்பாசிபிள், ஸ்டார் வார்ஸ் முதலான உரிமைக்குழுமங்கள் போல புதிய குரல்கள் மற்றும் புதிய பார்வைகளால் உண்மையாகவே இது பயனடையப்போகிறது.... இதை நாம் புதிதாகவும் மாறக்கூடியதாகவும் தொடர்ந்து பரிணாம வளர்ச்சியடைவதாகவும் வைத்திருக்க வேண்டும் " என்றார். மேலும் இத் தொடர், தொடர்ந்து ஒரு தொன்மாப் பூங்கா பற்றியதாக இல்லாமல் மனிதர்-தொன்மா இணைவாழ்வு  குறித்து ஆராயக்கூடும் என்றும் கூறினார்.
செப்டம்பர் 2015-இல், திரெவாரோ, ஜுராசிக் வேர்ல்ட் முத்தொகுதியின் போது பிரைஸ் டல்லஸ் ஹோவர்டின் பாத்திரமான கிளேர் ஆகப்பெரிய வளர்ச்சியடையும் என்றார். மறுமாதம், ஜுராசிக் வேர்ல்ட் தயாரிப்பாளர் பிராங்கு மார்சல், மூன்றாம் ஜுராசிக் வேர்ல்ட் படத்திற்கான திட்டங்களை உறுதிப்படுத்தினார். திரெவாரோ, ஸ்பில்பேர்க் ஆகியோருக்கு படத்திற்கான கதை யோசனை இருப்பதாக யுனிவர்சல் பிக்சர்ஸ் தலைவர் டோனா லாங்லி நவம்பர் 2015 இல் கூறினார்.
செப்டம்பர் 2016- இல், ஜுராசிக் வேர்ல்ட் முத்தொகுதிக்கான திட்டங்கள் மீண்டும் உறுதிப்படுத்தப்பட்டன. மேலும், (2014-இல் ஜுராசிக் வேர்ல்ட் படப்பிடிப்பின்போது) அவர் ஒரு முத்தொகுதிக்காக எவ்வளவு திட்டமிட்டிருந்தார் என்று திரெவாரோவிடம் கேட்கப்பட்டபோது: "எனக்கு முடிவு தெரியும். அதை எங்கு செல்ல வேண்டுமென விரும்பினேன் என்பது எனக்குத் தெரிந்திருந்தது. " என்றார். பின்பு கூறுகையில் " [தொடர்புடைய] மக்களை நீங்கள் உண்மையாகவே இணைத்துச்செல்லவும்  அவர்களின் ஆவலைத் தக்கவைக்கவும் விரும்பினால், முத்தொகுதியின் துவக்கம், இடைப்பகுதி மற்றும் முடிவை முன்பே திட்டமிடுவது இதுபோன்ற ஒரு உரிமைக்குழுமத்துக்கு இன்றியமையாதது.  அதை அந்த அளவில் எண்ணிப் பார்க்கவேண்டும். இது தன்னிச்சையாக இருக்க முடியாது [...] முந்தைய ஜுராசிக் பார்க் திரைப்படங்கள் மிகவும் தெளிவான உறுதியான முடிவுகளைக் கொண்டிருந்தன. இதைவிட  அவை மிகுந்த அத்தியாயத்தன்மை கொண்டிருந்தன. " என்றார்.
முன் தயாரிப்பு
பிப்ரவரி 2018-இல் (ஜுராசிக் வேர்ல்ட் 3 என அப்போது அறியப்பட்ட) ஒரு பெயரற்ற படம், ஜூன் 11, 2021 அன்று வெளியாகுமென  அறிவிக்கப்பட்டது. மேலும் அதற்கான திரைக்கதையை எமிலி கார்மைக்கேலுடன் இணைந்து திரெவாரோ இயற்றுவார் என்றும் அறிவிக்கப்பட்டது. ஜுராசிக் வேர்ல்ட்: ஃபாலன் கிங்டம் படத்தைத் தயாரித்த மார்சலும் குரோவ்லியும்  மீண்டும் தயாரிப்பாளர்களாகப்  பணியாற்றவிருந்தனர். திரெவாரோவும் ஸ்பில்பேர்க்கும் நிர்வாகத்  தயாரிப்பாளர்களாயினர். மார்ச் 30, 2018 அன்று ஸ்பில்பேர்க் கேட்டுக்கொண்டதன் பேரில் திரெவாரோ பட இயக்குநராக அறிவிக்கப்பட்டார்.
எழுத்தாக்கம்
ஜுராசிக் வேர்ல்ட்: ஃபாலன் கிங்டம் பட முன்னேற்றத்தின்போது ​​திரெவாரோ,  அப் படத்தின்  தொன்மாக்கள் திறந்த மூலமாக  மாறக்கூடும் எனவும் அதனால் (கதையில்) உலகெங்குமுள்ள பல நிறுவனங்கள் பல்வேறு பயன்பாடுகளுக்காக தங்கள் சொந்த தொன்மாக்களை உருவாக்கும் நிலை ஏற்படுமெனவும் கூறினார். தொன்மாக்களை உலகில் இணைத்துக்கொள்வது தொடர்பான சில காட்சிகளும் கருத்துக்களும் (மூன்றாம் படத்தில் பின்பு பயன்படுத்தும் நோக்குடன் ) ஃபாலன் கிங்டம் திரைக்கதையிலிருந்து நீக்கப்பட்டன.
கார்மைக்கேலின் குறும்படம் ஒன்றைப் பார்த்தபின் திரெவாரோ அவரைச் சந்தித்தார். முன்பு பசிபிக் ரிம்: அப்ரைசிங் படத்துக்கும் த பிளாக் ஹோல் பட மறு ஆக்கத்துக்கும் கார்மைக்கேல் ஆற்றிய எழுத்துப்பணியால் வியந்த திரெவாரோ, அவரையே  ஜுராசிக் வேர்ல்ட் 3  படத்துக்கும் இணை எழுத்தாளராகத் தேர்ந்தெடுத்தார்.
திரெவாரோவும் கார்மைக்கேலும் நிலவரப்படி திரைக்கதையை எழுதிக்கொண்டிருந்தனர். அச்சமயத்தில் ஜுராசிக் வேர்ல்ட் 3 ஒரு "அறிவியல் பரபரப்புப் புனைவு" எனவும் இக் குழுமத்தின் முதல் படமான ஜுராசிக் பார்க்-கின்  இன் தொனியுடன் மிக நெருக்கமாக பொருந்துவதாகவும் திரெவாரோ கூறினார். பின்னர் இதை "இப்போது வரை இவ் வுரிமைக்குழுமத்தில் உள்ள அனைத்தையும் கொண்டாடும் செயல் " என்றும் வருணித்தார். மே 2018 இல் அவர், முந்தைய ஜுராசிக் வேர்ல்ட் படங்களில் குறிப்பிடத்தகு பாத்திரங்களில்  தோன்றிய கலப்பினத்  தொன்மாக்கள் எதையும்  இப் படம் காண்பிக்காது என்று அறிவித்தார்.
ஜுராசிக் வேர்ல்ட்: ஃபாலன் கிங்டம் வெளியானபின், அதன் தொடர்ச்சியானது,  உலகெங்கும் பரவிவிட்ட தொன்மாக்களைக் குறித்ததாக இருக்குமென்றும், இதனால் ஹென்றி வூ அல்லாத பிற பாத்திரங்கள் தங்கள் சொந்த தொன்மாக்களை உருவாக்குவரென்றும் திரெவாரோ கூறினார்.. எனினும் நகரங்களை அச்சுறுத்துபவையாக இல்லாமல், மக்கள் சந்திக்கநேரும் காட்டுவிலங்குகள் போன்றவையாக தொன்மாக்கள் இருக்கும் என்பதாக அவர் கூறினார். தான் முன்பிருந்தே பார்க்கவிரும்பிய படம் இது என்பதாகக் கூறியவர், கதைப்போக்கை நடைமுறையிலுள்ள மனிதர்-காட்டுயிர் உறவோடு இணைத்தும் பேசினார். மேலும் இப்படம், ஓவன் மற்றும் கிளேரின் மீட்சியையும் மெய்ஸியைப் பார்த்துக்கொள்ளும் அவர்களின் பொறுப்பையும் பேசும் என்றார்.
ஹோவர்ட் பேசுகையில் தவறான கைகளுக்குத் தொழில்நுட்பம் சென்றால் ஏற்படக்கூடிய விளைவுகளை இப் படம் சுட்டுவதாகத் தெரிவித்தார். "இப்போதெல்லாம் யாரும் தொன்மாக்களைப்பற்றி ஆர்வம் காட்டுவதில்லை" என  நான்காம் படத்தில் ஹோவர்ட் கூறுவதை இறுதிப்படத்தின் வழியே தவறென்று நிறுவுவதே தன திட்டம் என்றார் திரெவாரோ.
நடிகர் தேர்வு
முந்தைய ஜுராசிக் பார்க் முத்தொகுதியில் எல்லி சாட்லராக நடித்த லாரா டென் மார்ச் 2017-இல், மீண்டும் தன் பாத்திரத்தை ஏற்க ஆர்வம் காட்டினார். ஏப்ரல் 2018-இல் திரெவாரோ பேசுகையில், பிராட்டும் ஹோவர்ட்டும்  தங்கள் பாத்திரங்களில் மீண்டும் நடிப்பார்கள் என்றார். 2018 பிற்பகுதியில், ஹோவர்ட் பேசுகையில், ஜுராசிக் பார்க் முத்தொகுதியிலிருந்து அதிக கதாபாத்திரங்களை (எல்லி சாட்லர் மற்றும் இயான் மால்கம் உட்பட) மூன்றாம்  படத்தில்  சேர்க்க வேண்டுமென்பதே  தன்  உயர் விருப்பம் என்றார். சாம் நெய்ல், லாரா டென் ஆகியோரின் மறுதோற்றத்தை திரெவாரோ உறுதிசெய்தார். மேலும், முந்தைய ஜுராசிக் வேர்ல்ட் படங்களில் இடம்பெற்ற ஹென்றி வூ, படத்தின் கதையில் ஒரு முதன்மைப் பாத்திரம் என்றும் கூறினார்.
செப்டம்பர் 2019-இல் நெய்ல், டென், கோல்ட்ப்ளும் ஆகியோர் மீண்டும் நடிப்பது உறுதியானது. தன் பாத்திரத்துக்காக உடற்பயிற்சியில் ஈடுபடுவதாக நெய்ல் கூறினார். ஜுராசிக் பார்க் III (2001) க்குப் பின் திரைப்படத் தொடரில் நெய்ல் மற்றும் டென்னின் முதல் தோற்றமாக ஜுராசிக் வேர்ல்ட் 3 இருக்கும். மேலும் முதல் ஜுராசிக் பார்க் படத்துக்குப் பின் மூவரும் ஒருசேரத் தோன்றும் படமாக இருக்கும். "இப்போது இவர்கள் யார்? அவர்கள் வாழும் புதிய உலகத்தைவைத்து என்ன செய்கிறார்கள்? அதன் வரலாற்றின் ஒரு பகுதியாக இருப்பதைப் பற்றி அவர்கள் எப்படி உணர்கிறார்கள்?" போன்ற கேள்விகளுக்கு இப் படம் விடையளிக்கும் என்றார் திரெவாரோ.
முதல் படத்தில் லூயிஸ் டாட்ஜ்சனாக நடித்த கேமரூன் தோர், பாலியல் வழக்கில் தண்டனை பெற்றமையால் அவர் இடத்தில் காம்ப்பெல் ஸ்காட் நடிப்பார் என ஜூன் 2020 இல் அறிவிக்கப்பட்டது.
ஜுராசிக் வேர்ல்ட்: டொமினியன் படத்தை அவெஞ்சர்ஸ்: எண்ட்கேம் (2019) படத்துடன் கிறிஸ் பிராட் ஒப்பிட்டார். இவ்விரண்டும் தமக்கு முந்தைய படங்களிலிருந்து பல கதைமாந்தர்களைக் காண்பிப்பமை  குறிப்பிடத்தக்கது.
கோவிட் -19 பெருந்தொற்று மற்றும் பிற சூழ்நிலைகள் காரணமாக தனது பாத்திரத்தை மீண்டும் ஏற்க இயலவில்லை என்று ஜேக் ஜான்சன் ஜூலை 2021-இல் அறிவித்தார்..
ஜுராசிக் வேர்ல்ட் படத்தில் ஸ்காட் மிட்சல்-லாக நடித்த ஆன்டி பக்லி, தான் மீண்டும் நடிக்கவிருப்பதாகக் கூறினார். ஆனால் படத்தின் திரைக்கதை மீளுருவாக்கம் பெறுகையில் அவரது சேர்க்கை கைவிடப்பட்டது.
படப்பிடிப்பு
பிப்ரவரி 19, 2020 அன்று, கனடாவின் வான்கூவர் தீவில் உள்ள கதீட்ரல் குரோவில் வான்வழிக் காட்சிகளைப்  படமாக்க ஒரு தயாரிப்புப் பிரிவு ஆளில்லா வானூர்திகளைப் பயன்படுத்தியது. பிப்ரவரி 24 அன்று முதன்மைப் படப்பிடிப்பு தொடங்கியது. மறுநாள் படத்தின் தலைப்பு ஜுராசிக் வேர்ல்ட்: டொமினியன் என அறிவிக்கப்பட்டது. பிரிட்டிஷ் கொலம்பியா மாநிலத்தின் மெர்ரிட் நகரில்  பிப்ரவரி 25 அன்று படப்பிடிப்பைத் தொடங்க திட்டமிடப்பட்டு மார்ச் துவக்கத்தில் நிறைவுற்றது. மார்ச் பிற்பகுதியில், தயாரிப்பு இங்கிலாந்தின் ஹாவ்லி சிற்றூருக்கு மாற்றப்பட்டது. அங்கும் மின்லி சிற்றூரிலும் நடைபெற்ற படப்பிடிப்பு மூன்று இரவுகள் நீண்டது. இறுதி இரவில் உலங்கு வானூர்தி கொண்டு படம்பிடிக்கப்பட்டது.
முந்தைய படத்தைப்போலவே ஹவாயிலும் இங்கிலாந்தின் பைன்வுட் ஸ்டுடியோசிலும் படப்பிடிப்பு நடைபெறுமென எதிர்பார்க்கப்படுகிறது. பைன்வுட் ஸ்டுடியோஸில் படமெடுக்கையில் பெரிய திரையமைவுகளை ஒன்றிணைக்கும் 007 ஒலிப்பதிவுக்களமும் பயன்படுத்தப்படும். இங்கு ஒரு வெளிப்புறத் திரையமைவு, பனிப்பகுதியில் விபத்துக்குள்ளான ஒரு வானூர்தியைக் காட்சிப்படுத்தியது. ஆறரை கோடி ஆண்டுகளுக்கு முன்பு ஒரு டி.ரெக்ஸ் கிகனோடோசரஸ் ஒன்றால் கொல்லப்பட்டபின் ஒரு கொசு அந்த டி.ரெக்ஸின் இரத்தத்தை உறிஞ்சுவதைக் காட்டும் படத்தின் துவக்கக்காட்சி சுகுத்திரா தீவில் படமாக்கப்பட்டது.
ஐந்தாம் படத்தில் தொன்மாக்களை அமெரிக்கத் தலைநிலத்துக்குக் கொண்டுசென்ற கப்பலின் பெயரான ஆர்கேடியா என்பதே இப் படத்தின் செயல் தலைப்பாகும். அசைவூட்டத் தொன்மாக்களை ஜான் நோலன் உருவாக்குகிறார். படத்தின் அறிவியல் ஆலோசகராக தொல்லுயிர் ஆய்வாளர் ஸ்டீபன் புருசாட் உள்ளார்.
கோவிட்-19 பெருந்தொற்று
கோவிட்-19 பெருந்தொற்று காரணமாக மார்ச் 13, 2020 அன்று படத்தயாரிப்பு நிறுத்திவைக்கப்பட்டது. மீண்டும் தொடருவது குறித்த முடிவெடுக்கப் பல வாரங்களாகுமென எதிர்பார்க்கப்பட்டது. இதற்குமுன்னாக ஏப்ரல்-மே 2020 தொடங்கி பைன்வுட் ஸ்டுடியோஸ் ,  மால்ட்டா தலைநகர் வல்லெட்டா  ஹவாய் உட்பட  பல்வேறு இடங்களில் ஏறத்தாழ 100 நாள்களுக்கு படப்பிடிப்பை நடத்தத் திட்டமிடப்பட்டிருந்தது. தாமதத்தைத் தொடர்ந்து, முன்பே படமாக்கப்பட்ட காட்சிகளின் பின்-தயாரிப்புப் பணிகளைப் படக்குழுவினர் மேற்கொள்ளத் துவங்கினர். இக்காட்சிகளுள் பெரும்பாலானவை தொன்மாக்கள் தொடர்பாக இருந்ததால் காட்சி விளைவுகள் குழுவினருக்கும் செயலாற்ற வாய்ப்பு கிட்டியது.
"ஜூலை 2020 தொடக்கத்தில் பைன்வுட் ஸ்டுடியோசில் படப்பிடிப்பு மீண்டும் தொடங்கும்" என்று யுனிவர்சல் உறுதிப்படுத்தியது. ஒவ்வொரு நடிகருக்கும் படக்குழு உறுப்பினருக்கும் ஆயிரக்கணக்கான கோவிட்-19 பரிசோதனைகள் உட்பட பல்வேறு பாதுகாப்பு நெறிமுறைகளுக்காக ஏறத்தாழ $ 50 இலட்சம் செலவிட யுனிவர்சல் திட்டமிட்டது. தயாரிப்பு தொடருமுன்னும் படப்பிடிப்பின்போது பலமுறையும் குழுவினர் சோதிக்கப்படுவர். உடல்வெப்ப சோதனை நிலையங்கள் அமைக்கப்படும். பரிசோதிக்கப்படாத குழுவினர், படப்பிடிப்புக் களத்துக்குள் நுழையாவண்ணம் காவலர்களால் தடுக்கப்படுவர். படப்பிடிப்பின்போது மருத்துவர்களும் செவிலியர்களும் உடனிருப்பர். குழுவினர் அனைவருக்கும் கோவிட்-19 பயிற்சி அளிக்கப்படும். பைன்வுட் களத்தில் 150 சானிடைசர் நிலையங்கள் அமைக்கப்படும். சமூக இடைவெளி உள்ளிட்ட நெறிமுறைகளை நினைவூட்ட 1,800 பாதுகாப்பு அறிவிப்புகள் வைக்கப்படும். படப்பிடிப்பின்போது நடிகர்களைத் தவிர, படக்குழுவின் அனைத்து உறுப்பினர்களும் முகமூடிகளை அணியும்படி அறிவுறுத்தப்படுவர். படப்பிடிப்பு துவங்குமுன் பல்வேறு பாதுகாப்பு நெறிமுறைகள் அடங்கிய 109 பக்க ஆவணத்தை நடிகர்கள் பெற்றனர். மேலும், 750 பேர் கொண்ட தயாரிப்புக் குழு இரண்டாகப் பிரிக்கப்பட்டது. இவற்றுள் பெரிய குழுவில் கட்டுமானம், படப்பிடிப்புப் பொருள்கள், மற்றும் பிற முன்-படப்பிடிப்புச் செயல்பாடுகள் தொடர்புடைய உறுப்பினர்கள் இருப்பர். சிறிய குழுவில் திரெவாரோ, நடிகர்கள், மற்றும் அடிப்படையான படக்குழுவினர் இருப்பர்.
ஜூலை 6 அன்று படப்பிடிப்பு மீண்டும் தொடங்கியது. எஞ்சியுள்ள படப்பிடிப்பிற்காக இங்கிலாந்தில் உள்ள ஒரு தங்கும் விடுதியை யுனிவர்சல் வாடகைக்கு எடுத்தது. படப்பிடிப்பைத் தொடங்குமுன் நடிகர்களும் படக்குழுவினரும் இரண்டு வாரங்களுக்குத் தனிமைப்படுத்திக்கொள்ள அனுமதிக்கப்பட்டனர். தனிமைப்படுத்தலுக்குப் பின், அவர்கள் சமூக இடைவெளியோ, முகவுறையோ இன்றி விடுதியில் கட்டற்று உலவ இசைவளிக்கப்பட்டது. வாரம் மும்முறை நடிகர்களுக்கும் விடுதி ஊழியர்களுக்கும் சோதனை செய்யப்பட்டது. இந்த நடவடிக்கைகளால், படப்பிடிப்பைத் தொடர்தல் பாதுகாப்பானது என்ற நம்பிக்கை நடிகர்களுக்கு ஏற்பட்டது. இவற்றுக்காக ஏறத்தாழ $ 90 லட்சம் செலவானது. பெருந்தொற்றுக் காலத்தில் தயாரிப்பை மீண்டும் தொடங்கிய பெரிய படங்களுள் ஜுராசிக் வேர்ல்ட்: டொமினியன் ஒன்றாகும்.
ஸ்டுடியோ செட்களுக்கு வெளியே ஒருசில இடங்களே தேவைப்படுவதாலும், ஒப்பீட்டளவில் ஒருசில நடிப்புக்குழுவினரையே கொண்டிருப்பதாலும் இப்படம், தொடர்வதற்கு ஏற்றதென யுனிவர்சல் கருதியது. முன்னதாகவே இங்கிலாந்தில் படப்பிடிப்பு நிகழ்ந்தமையும் மறுதொடர்கையை எளிதாக்கியது. பெருந்தொற்றுக் காலத்தில் எவ்வாறு மீண்டும் தொடங்குவது என்பதில் பிற பெரிய படத்தயாரிப்புகளுக்கு இப்படம் ஒரு எடுத்துக்காட்டாக அமைந்தது.
ஜூலையில் பைன்வுட் ஸ்டுடியோசுக்கு அருகிலுள்ள பிளாக் பார்க் உள்ளிட்ட இடங்களில் படப்பிடிப்பு நடைபெற்றது. ஆகஸ்டில் நெய்ல், டென், கோல்ட்ப்ளும் ஆகியோர் நடிக்கத் துவங்கினர். இச்சமயத்தில் இங்கிலாந்திலிருந்த குழு உறுப்பினர்கள் நால்வருக்கும், தயாரிப்புக்கு முன் மால்ட்டாவைச் சென்றடைந்த மேலும் நால்வருக்கும் கோவிட்-19 தொற்று உறுதியானது. முதல் குழுவினர் பிராட், ஹோவர்ட், நீல் ஆகியோருடன் மால்ட்டாவில் படப்பிடிப்பு நடத்துவதாக இருந்தது. எனினும் அந்நாட்டில் கோவிட்-19 தொற்று எண்ணிக்கை கூடியதாலும் அங்கிருந்து வருவோருக்கு 14 நாள்கள் தனிமைக்காலத்தை பிரிட்டன் அரசு கட்டாயமாக்கியதாலும், படப்பிடிப்புக்குச் சிலவாரங்களுக்குமுன் இத்திட்டத்தில் மாற்றம் செய்யப்பட்டது. மால்ட்டா காட்சிகளை திரெவாரோ திருத்தி எழுதினார். செட்கள் மறுகட்டமைப்பு செய்யப்பட்டன. மால்ட்டாவில் நடிகர்களுக்குப் பதில் ஒரு இரண்டாம் குழு படப்பிடிப்பை நடத்தியது. ஆகஸ்ட் இறுதிப்படி மால்ட்டாவில் நடந்த படப்பிடிப்பு செப்டம்பர் வரை தொடர்ந்தது. மால்ட்டா படப்பிடிப்புக்குப் பிறகு, பைன்வுட் ஸ்டுடியோவில் மேலும் ஏழு வாரப் படப்பிடிப்பு தொடர்ந்தது. அக்டோபர் இறுதியில் படப்பிடிப்பு நிறைவுறுவதாக இருந்தது. பெருந்தொற்றால் ஏற்பட்ட மறுசீரமைப்பால் திரெவாரோ, ஜேக் ஜான்சன் ஆகியோர் ஜான்சனின் படப்பிடிப்பு அட்டவணையில் ஒரு பொருத்தமான நேரத்தைக் குறிக்க முயன்றனர் (ஏனெனில் ஜான்சன், ஸ்டம்ப்டவுன் தொலைக்காட்சித் தொடரில் மீண்டும் நடிப்பைத் தொடர இருந்தார். ஆனால் பெருந்தொற்று காரணமாக ஏற்பட்ட ஆக்கத் தாமதத்தால் அத்தொடர் கைவிடப்பட்டது).
படக்குழுவினருள் பலர் கோவிட்-19 தொற்றுக்கு ஆளானதால் அக்டோபர் 7, 2020 அன்று படப்பிடிப்பு பகுதியளவாக நிறுத்தப்பட்டது. அவர்கள் பின்னர் 'நெகடிவ்' என முடிவு பெற்றனர். எனினும் படப்பிடிப்பின் பாதுகாப்பு நெறிமுறைகளின்படி அவர்களுக்கு இருவாரத் தனிமை தேவைப்பட்டது. அக்டோபர் 23 அன்று படப்பிடிப்பு தொடர்ந்தது. நெய்ல், டென், கோல்ட்ப்ளும் ஆகியோர் படப்பிடிப்புக்கு வருகைதருகையில் எடுத்த ஒளிப்படத்தை  இயக்குநர் திரெவாரோ வெளியிட்டார். பகுதியளவான பணிநிறுத்தத்தின் போது, முதன்மை நடிகர்கள் இரண்டாம் நிலைக்காட்சிகளில் நடித்துவந்தனர். அம்மாதத்தின் பிற்பகுதியில் படப்பிடிப்பு முழுவீச்சில் தொடங்கியது. நவம்பர் 6, 2020 அன்று படப்பிடிப்பு நிறைவுக்கு வந்தது.
இசை
முந்தைய ஜுராசிக் வேர்ல்ட் படங்களுக்கு இசையமைத்த மைக்கேல் ஜியாச்சினோ இதற்கும் இசையமைத்துள்ளார். பத்து நாள்கள் இங்கிலாந்தின் அபே ரோட் ஸ்டுடியோசில் நடைபெற்ற இசைப்பதிவு மே 2021-இல் நிறைந்தது.
சந்தைப்படுத்துதல்
ஜூன் 25, 2021 அன்று அமெரிக்காவில் F9 படம் வெளியாகையில் அதனுடன் டொமினியன் படத்தின் முதல் ஐந்து மணித்துளிகள் முன்னோட்டமிடப்பட்டன. இக் காட்சிகள் 40 க்கும் மேற்பட்ட நாடுகளில் உள்ள IMAX திரையரங்குகளில் காட்டப்பட்டன. பெருந்தொற்றுக் காலத்தில் ரசிகர்களை மீண்டும் திரையரங்குகளுக்கு அழைக்கும் நோக்கிலேயே இந்த முன்னெடுப்பு அமைந்தது.
வெளியீடு
ஜுராசிக் வேர்ல்ட் டொமினியன் படத்தின் முதல் திரையோட்டம், மே 23, 2022 அன்று மெக்சிக்கோ சிட்டியில் வெளியானது. ஜூன் 1, 2022 அன்று மெக்சிகோ மற்றும் தென் கொரியாவிலிருந்து திரையரங்கு வெளியீடு தொடங்கியது. ஐக்கிய அமெரிக்காவில் ஜூன் 10, 2022 அன்று யுனிவர்சல் பிக்சர்ஸால் திரையரங்குகளில் வெளியிடப்பட்டது.
இப் படம் 18 மாத ஒப்பந்தத்தின் ஒரு பகுதியாக, திரையரங்குகளில் வெளியான நான்கு மாதங்களுக்குள் யுனிவர்சல்லின் பீகாக் வலைப்பக்கத்தில் வெளியிடத் திட்டமிடப்பட்டுள்ளது. அதன்பின் பத்து மாதங்கள் அமேசான் பிரைம் வீடியோவில் ஓடியபின் இறுதி நான்கு மாதங்கள் மீண்டும் பீகாக் வலைப்பக்கத்துக்குத் திரும்பும். ஒப்பந்தம் முடிவுற்றபின் ஸ்டார்ஸ் (Starz) தளத்தில் வெளியாகும்.
வரவேற்பு
"அதிரடி அதகளக் கதையினுடாக பின்னப்பட்டிருக்கும் இந்த மிகைப்படுத்தப்பட்ட ஹாலிவுட் பொழுதுபோக்கு சினிமா, யதார்த்தை அனுமதிக்க மறுத்திருக்கிறது. இருந்தாலும் அதன் முந்தையப் படங்களைப் போலவே தொழில்நுட்ப மாயையுடன் இந்தப் படம் சுட்டிக்காட்டும் எச்சரிக்கை கதை நிஜமானவை" என்கிறார் அரிசோனா மாகாணப் பல்கலைக்கழகத்தின் ரெஸ்பான்சிபில் இன்னோவேஷன் துறை பேராசிரியர் ஆண்ட்ரூ மேனார்ட்.
"25 ஆண்டுகளுக்கு முன்பாக வந்த ஜுராசிக் பார்க் படத்தின் காட்சிகள் இப்போதும் நினைவில் இருக்கும் நிலையில், இப்போது வெளிவரும் ஜுராசிக் வேர்ல்ட் படத்தின் காட்சிகள் சுத்தமாக நினைவிருப்பதில்லை. படம் சம்பந்தப்பட்டவர்களும் இதை உணர்ந்ததாலோ என்னவோ, ஒரிஜினல் ஜுராசிக் படத்தில் நடித்தவர்களை இந்த படத்திலும் நடிக்க வைத்திருக்கிறார்கள்..முடிவில் ரசிகர்களுக்கு ஏமாற்றமளிக்கும் படமாகவே முடிந்திருக்கிறது. உண்மையான ரசிகர்களை உற்சாகப்படுத்த விரும்பினாலும் அது நடக்கவில்லை. காரணம் பாத்திரங்கள் சோர்வடைந்தவர்களாகக் காட்சியளிக்கிறார்கள். எல்லா காட்சிகளும் எதிர்பார்க்கும்வகையிலேயே இருக்கிறது. தோல்வியடைந்த ஒரு நினைவெழுச்சிப் பயணமாக இதைச் சொல்லலலாம். டைனோசர்களை ரொம்பவும் பிடிக்குமென்றால் ஒரு தடவை பார்க்கலாம்" என்கிறது ஹிந்துஸ்தான் டைம்ஸ்.
தி இந்து தமிழ் நாளிதழ் அளித்துள்ள திறனாய்வில் "எல்லாருக்குமான இந்த உலகத்தில் மனிதர் ஒரு பகுதிதான் என்பதை உணர்த்தும் படைப்பாக உருவாகியிருக்கிறது 'ஜுராசிக் வேர்ல்ட் டொமினியன்'...சில இடங்களில் டைமிங் காமெடிகளும் பொருந்திப்போகிறது. படத்தின் தீவிர ரசிகர்களை தவிர்த்து, புதிதாக பார்ப்பவர்களுக்கு நல்ல திரை விருந்தாக படம் அமையும்...மொத்தமாக படம் ஜுராசிக் வேர்ல்டு ரசிகர்களைத் தாண்டி, பொதுவான பார்வையாளர்களுக்கு ஏமாற்றம் கொடுக்காத படைப்பாக வெளியாகியிருக்கிறது" எனக் கூறப்பட்டுள்ளது.
"ஏற்கனவே நன்றாக ஓடிய ஒரு திரைப்படத்தை வைத்துக்கொண்டு அடுத்தடுத்து முடிந்த அளவுக்கு பணம் சம்பாதிக்க நினைக்கும் ஹாலிவுட் தொடர் திரைப்படங்களைப் போலவே இந்தப் படமும் அமைந்திருக்கிறது" என்கிறது ஃபர்ஸ்ட்போஸ்ட் இணையதளம்.
எதிர்காலம்
மார்ஷல், 2020 மே மாதம் பேசுகையில், ஜுராசிக் வேர்ல்ட்: டொமினியன் இக் குழுமத்தின் இறுதிப் படமாக இருக்காதெனவும், மாறாக மனிதர்கள் தொன்மாக்களுடன் நிலத்தைப் பகிர்ந்துகொள்ளும் "ஒரு புதிய ஊழியின் தொடக்கத்தை" குறிக்குமெனவும் கூறினார்.
வெளி இணைப்புகள்
பகுப்பு:வெளிவரவிருக்கும் திரைப்படங்கள் பகுப்பு:ஆங்கிலத் திரைப்படங்கள் பகுப்பு:ஜுராசிக் பார்க் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள்
பல்லுறுப்புக்கோவையின் படி
கணிதத்தில், ஒரு பல்லுறுப்புக்கோவையின் படி (degree) என்பது அப் பல்லுறுப்புக்கோவையிலுள்ள உறுப்புகளின் படிகளிலேயே மிக உயர்ந்த படியாகும். பல்லுறுப்புக்கோவையின் ஒரு உறுப்பின் படி என்பது, அந்தக் குறிப்பிட்ட உறுப்பிலுள்ள மாறிகளின் அடுக்குகளின் கூடுதலாகும். பல்லுறுப்புக்கோவையின் படியைக் கணக்கிடும்போது, அக்கோவையானது நியமன வடிவில் (canonical form) இருக்க வேண்டும்.
இப்பல்லுறுப்புக்க்கோவை நியமனவடிவில் இல்லை. எனவே கோவையிலுள்ள வர்க்கங்களை விரித்துச் சுருக்கக் கிடைப்பது: இது ஓருறுப்புக்கோவையாக அமைகிறது; அந்த உறுப்பின் படி 1 என்பதால் தரப்பட்டப் பல்லுறுப்புக்கோவையின் படி 1 ஆகும்.
எனினும், ஒரு பல்லுறுப்புக்கோவையானது நியமவடிவிலுள்ள இரு பல்லுறுப்புக்கோவைகளின் பெருக்கல் வடிவில் அமைந்திருக்குமானால் அதன் படி காண்பதற்கு, அதனை நியமவடிவிற்கு மாற்ற வேண்டிய அவசியமில்லை. காரணிகளின் பெருக்குத்தொகையின் படியானது அக்காரணிகளின் தனித்தனி படிகளின் கூட்டுத்தொகைக்குச் சமமாக இருக்கும். அதனால் பல்லுறுப்புக்கோவையைத் தரப்பட்ட வடிவை மாற்றாமலேயே அதன் படியைக் கணக்கிடலாம்.
படியைப் பொறுத்துப் பல்லுறுப்புக்கோவையின் பெயர்கள்
பல்லுறுப்புக்க்கோவைகளுக்கு அவற்றின் படிகளைப் பொறுத்து சிறப்புப் பெயர்கள் வழங்கப்படுகின்றன: மேலும் சில உயர்படிப் பல்லுறுப்புக்கோவைகளுக்கும் பெயர்கள் உள்ளன. ஆனால் அவை அரிதாகவே பயன்படுத்தப்படுகின்றன:
சில எடுத்துக்காட்டுகள்
மேலேயுள்ள பல்லுறுப்புக்கோவைகளின் நியமன வடிவம்:
கணிதச் செயல்களில்
எடுத்துக்காட்டு:
எடுத்துக்காட்டு: இப் பல்லுறுப்புக்கோவையை இரண்டால் பெருக்கக் கிடைக்கும் பல்லுறுப்புக்கோவை:
வெளி இணைப்புகள்
பகுப்பு:பல்லுறுப்புக் கோவைகள்
இரண்டாம் டேரியஸ்
இரண்டாம் டேரியஸ் (Darius II) பாரசீக அகாமனிசியப் பேரரசராக கிமு 423 முதல் 404 வரை 19 ஆண்டுகள் ஆட்சி செய்தவர். மேலும் இவர் பிந்தைய கால எகிப்திய இராச்சியத்தின் பர்வோனாகவும் ஆட்சி செய்தவர்.
அகாமனிசியப் பேரரசர் முதலாம் அர்தசெராக்சஸ் கிமு 424-இல் மறைவான போது இரண்டாம் அர்தசெராக்சஸ் ஆட்சி பீடம் ஏறினார். இரண்டரை மாதம் கழித்து இரன்டாம் அர்தசெராக்சை தனது சகோதரர் சோக்டியானசை கொன்று அகாமனிசியப் பேரரசரசின் ஆட்சி பீடம் ஏறினார். பின்னர் சோக்டியானசை வீழ்த்திய இரண்டாம் டேரியஸ் கிமு 423-இல் பாரசீகத்தின் அகாமனிசியப் பேரரசராக முடிசூட்டிக் கொண்டார்.
வரலாற்றாளர்கள் இரண்டாம் டேரியசின் ஆட்சிக் காலம் குறித்து சிறிதளவே அறிந்து வைத்துள்ளனர். மெசொப்பொத்தேமியாவில் இருந்த மீடியர்கள் கிமு 409-இல் அகாமனிசியப் பேரரசர் இரன்டாம் டேரியசுக்கு எதிராக கிளர்ச்சி செய்தனர்.
ஏதன்ஸ் உடன் பிணக்கு
ஏதன்ஸ் நாட்டு கிரேக்கர்கள், இரண்டாம் டேரியசுக்கு எதிராக கிளர்ச்சி செய்ய, கிமு 413-இல் ஆசியா மைனர் பகுதியில் வாழ்ந்த அமோர்ஜஸ் மக்களை தூண்டி விட்டனர். கிமு 414-இல் ஏஜியன் கடல் பரப்பில் இரண்டாம் டேரியஸ் கப்பற்படைகளை பெருக்கியதுடன், ஏதன்ஸ் படைகளுக்கு எதிராக ஸ்பார்ட்டன்களுடன் கூட்டு சேர்ந்தார். இதனால் ஏதன்ஸ் நாட்டு கிரேக்கர்கள் அதிகம் வாழந்த ஆசியா மைனரின் ஐயோனியா நகரத்தை இரண்டாம் டேரியஸ் கிமு 412-இல் கைப்பற்றினார்.
மேற்கோள்கள்
பகுப்பு:ஆக்கிமெனியப் பேரரசர்கள் பகுப்பு:எகிப்தின் இருபத்தி ஏழாம் வம்சம் பகுப்பு:பேரரசர்கள் பகுப்பு:ஈரானின் வரலாறு பகுப்பு:எகிப்திய மன்னர்கள் பகுப்பு:எகிப்தின் வரலாறு பகுப்பு:அகாமனிசியப் பேரரசு பகுப்பு:பாபிலோனிய மன்னர்கள் பகுப்பு:மெசொப்பொத்தேமியா பகுப்பு:கிமு 404 இறப்புகள்
மூலதனப் பண்டம்
பொருளியலில் மூலதனத்தைப் பெருக்குவதில் அல்லது பொருட்களையோ சேவைகளையோ உற்பத்தி செய்வதில் பயன்படும் பண்டங்கள் மூலதனப்பண்டங்கள்(Capital good) எனப்படும். உற்பத்திச் செயற்பாட்டுக்குப் பயன்படும் மூன்று வகைப் பண்டங்களில் இதுவும் ஒன்று. நிலம், உழைப்பு என்பன ஏனைய இரண்டும் ஆகும். இம்மூன்றையும் ஒருங்கே முதன்மை உற்பத்திக் காரணிகள் என்றும் குறிப்பிடுவது உண்டு. இந்த வகைபிரிப்பு முறை செந்நெறிப் பொருளியற் காலத்தில் உருவாகி இன்றுவரை முக்கியமான வகைப்பாடாக இருந்து வருகிறது.
இவற்றையும் பார்க்க
பகுப்பு:பண்டங்கள்
Dobra kapitałowe
அடிலைட்டு
அடிலைட்டு (Adelite) என்பது CaMgAsO4OH என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமம் ஆகும். கால்சியம், மக்னீசியம் ஆர்சனேட்டுகள் இக்கனிமத்தில் கலந்துள்ளன. வனேடியத்தைக் கொண்டிருக்கும் கனிமமான கோட்லோபைட்டுடன் சேர்ந்த திண்மக் காரைசல் வரிசையாக இது உருவாகிறது. பல்வேரு இடைநிலைத் தனிமங்கள் மக்னீசியத்திற்குப் பதிலாக இடம்பெற்றும், கால்சியத்தை இடப்பெயர்ச்சி செய்து ஈயம் இடம்பெற்றும் இதைப்போல பல்வேறு வகை கனிமங்கள் டப்டைட்டு குழு கனிமமாக உருவாகின்றன.
நீலம், பச்சை, மஞ்சள், சாம்பல் போன்ற வேறுபட்ட நிறப் படிகங்களாக செஞ்சாய்சதுர வடிவில் குறிப்பாக பெருத்த அளவுகளில் அடிலைட்டு உருவாகிறது. மோவின் அளவுகோலில் இதன் கடினத்தன்மை அளவு 5 என்றும் ஒப்படர்த்தி 3.73 முதல் 3.79 வரை என்றும் அளவிடப்பட்டுள்ளன.
சுவீடன் நாட்டிலுள்ள வர்மலேண்டு மாகானத்தில் 1891 ஆம் ஆண்டு முதன்முதலாக இக்கனிமம் கண்டறியப்பட்டது. தெளிவில்லாத என்ற பொருள் கொண்ட கிரேக்க மொழிச் சொல்லிலிருந்து அடிலைட்டு என்ற பெயர் பெறப்பட்டுள்ளது.
மேற்கோள்கள்
பகுப்பு:கனிமங்கள் பகுப்பு:ஆர்சனேட்டு கனிமங்கள் பகுப்பு:கால்சியம் கனிமங்கள் பகுப்பு:மக்னீசியக் கனிமங்கள் பகுப்பு:நேர்ச்சாய்சதுரக் கனிமங்கள்
மணிபத்ரன்
மணிபத்ரன் (Manibhadra) முக்கிய இயக்கர்களில் ஒருவர். இவர் பண்டைய இந்தியாவில் பிரபலமான தெய்வமாக இருந்தார். மணிபத்ரன் அடிக்கடி கையில் பணப் பையுடன் காட்சியளிக்கிறார்
உருவப்படம்
இவரது நன்கு அறியப்பட்ட பல உருவச்சிலைகள் கண்டுபிடிக்கப்பட்டுள்ளன. அறியப்பட்ட இரண்டு பழமையான சிலைகளில்:
பார்காமில் இருந்து கிடைத்துள்ள ஒரு சிலை
மதுராவிற்கு அருகிலுள்ள பர்காமில் கிடைத்துள்ள இவரது உருவச் சிலை, கிமு 200 - கிமு 50 வரையிலான காலகட்டத்திற்கு உட்பட்டது சிலை 2.59 மீட்டர் உயரம் கொண்டது. கல்வெட்டின் பாணி அடிப்படையிலும் பழங்கால ஆய்வுகளின் அடிப்படையிலும், சிலை கிமு 2 ஆம் நூற்றாண்டின் நடுப்பகுதியில் தரவுத்தளமாக உள்ளது. மேலும் "குனிகாவின் மாணவரான கோமிடகாவால் செய்யப்பட்டது என கல்வெட்டு கூறுகிறது. மணிபத்ரன் சிலை சபையின் ("புகா") உறுப்பினர்களான எட்டு சகோதரர்களால் அமைக்கப்பட்டது." அந்தச் சிலை யக்ச மணிபத்ரனைக் குறிக்கிறது என்பதை இந்தக் கல்வெட்டுக் காட்டுகிறது. ஜான் போர்டுமேனின் கூற்றுப்படி, ஆடையின் விளிம்பு கிரேக்கக் கலையிலிருந்து பெறப்பட்டது. இதேபோன்ற சிலையை விவரித்து, "இது உள்ளூர் முன்னோடிகளைக் கொண்டிருக்கவில்லை. மேலும் இது ஒரு பிற்கால கிரேக்க தொன்மையான நடத்தை போன்றது" என ஜான் போர்டுமேன் எழுதுகிறார். இதே போன்ற மடிப்புகளை பர்குத் யவனத்திலும் காணலாம்.
பத்மாவதி பாவயாவைச் சேர்ந்த சிலை
thumb|260x260px| பவாயாவில் கிடைத்துள்ள மணிபத்ரனின் சிலை thumb|260x260px| பவாயாவில் கிடைத்துள்ள மணிபத்ரனின் உருவத்தின் அடிப்பகுதியிலுள்ள கல்வெட்டு.
இவை இரண்டும் வாழ்க்கை சிற்பங்களை விட பெரிய நினைவுச்சின்னங்கள், பெரும்பாலும் மௌரியர் அல்லது சுங்கர் காலத்தைச் சேர்ந்தவை. தற்போது தில்லியிலுள்ள இந்திய ரிசர்வ் வங்கிகியின் முன்னே அமைந்துள்ள இயட்சனின் சிலையை வடிவமைக்க இராம்கிங்கர் பைஜ் இதைப் பயன்படுத்தினார்.
பாகவத புராணம்
thumb| கிருஷ்ணர் சகோதரர்களை சாபத்திலிருந்து விடுவிக்கிறார். பாகவத புராணத்தில், நளகுவாரனும், அவனது சகோதரன் மணிக்ரீவனும், நாரத முனிவரால் மரமாகும்படி சபிக்கப்பட்டனர். அவர்கள் பின்னர் பால கிருஷ்ணனால் (கிருட்டிணனின் குழந்தைப் பருவம்) விடுவிக்கப்பட்டனர்.
நளகுவாரனும் மணிபத்ரனும் நிர்வாணமாக, கங்கையில், அரம்பையர்களுடன் விளையாடிக் கொண்டிருந்தபோது, நாரதர் விஷ்ணுவை தரிசனம் செய்துவிட்டு அவ்வழியே சென்றார். நாரதரைக் கண்டவுடன், கன்னிகள் தங்கள் உடலை மூடிக்கொண்டனர். அதே நேரத்தில் நளகுவாரனும் மணிபத்ரனும் நாரதரைக் கவனிக்க முடியாத அளவுக்கு போதையில் இருந்தனர். மேலும் ஆடையின்றி இருந்தனர். சகோதரர்கள் தங்கள் தவறை உணர உதவுவதற்காக, நாரதர் அவர்களை இரண்டு மருத மரங்களாக சபித்தார். பல ஆண்டுகளுக்குப் பிறகு சகோதரர்கள் கிருஷ்ணரைச் சந்திக்கும் போது சாபத்திலிருந்து தங்களை விடுபடலாம் என்றும் நாரதர் கூறுகிறார். மற்ற கணக்குகளில், சகோதரர்களிடம் கண்ணியம் மற்றும் மரியாதை இல்லாததால் நாரதர் மிகவும் கோபமடைந்து இவர்களை மரங்களாக சபித்தார் என்றும் கூறப்படுகிறது. சகோதரர்கள் இருவரும் நாரதரிடம் முறையிட்ட பிறகு, கிருஷ்ணர் இவர்களைத் தொட்டால் விமோசனம் அடையலாம் என்று சாப விமோசனம் அளித்தார்.
மற்ற புராணக்கதைகள்
இதே பெயரில் உள்ள மற்றொரு உருவம் சிவனின் அவதாரம் என்று குறிப்பிடப்பட்டுள்ளது. மணிபத்ரன், சிவனின் மற்றொரு அவதாரமான வீரபத்திரனுடன் சேர்ந்து ஜலந்தரனின் படையை அழித்தார். சிவனின் அவதாரமும் இயக்சர்களின் தலைவனும் ஒரே மணிபத்ரனாக இருக்கலாம் ஆனால் உறுதிப்படுத்தப்படவில்லை. மணிபத்ரன் கடல் பயணிகளின் குறிப்பாக தொலைதூர நாடுகளில் வணிகத்திற்காக கடலுக்குச் செல்லும் வணிகர்களின் கடவுளாக வணங்கப்படுகிறார்.
பௌத்தம்
சம்யுக்த நிகாயாவில், மணிபத்ரன் மகதத்திலுள்ள மணிமாலா சைத்யத்தில் வசிப்பதாகக் கூறப்படுகிறது. மணிபத்ர தரணியில் இயட்ச மணிபத்ரன் என அழைக்கப்படுகிறார்.
சமணம்
thumb| மணிபத்ரன் கோவில், மகர்வாடா thumb| மணிபத்ரன் கோவில், அக்லோட் சூர்யபிரஜ்ஞாப்தியில், மிதிலாவில் ஒரு மணிபத்ரக் கோயில் பற்றி குறிப்பிடப்பட்டுள்ளது. ஜினசேனரின் ஹரிவம்ச புராணத்தில் (கி.பி. 783) இயக்சர்கள் குறிப்பிடப்படுகின்றனர். அவற்றில், மணிபத்ரன் மற்றும் பூர்ணபத்ரன், பகுபுத்ரிகா என்ற இயட்சினியும் மிகவும் பிரபலமானவை. மணிபத்ரன் மற்றும் பூர்ணபத்ரன் இருவரும் இயட்சர்களின் தலைவனாகவும், வடக்குப் பகுதியில் மணிபத்ரன் எனவும் தெற்கில் பூர்ணபத்ரனாகவும் குறிப்பிடப்படுகிறார்கள்.
மணிபத்ரன் தற்போதும் சைனர்களால் வழிபடப்படும் ஒரு இயட்சனாக, குறிப்பாக தப கச்சாவுடன் இணைந்தவர்கள். மந்திபத்ரனுடன் தொடர்புடைய மூன்று கோவில்கள்: உஜ்ஜைனி, அக்லோட் ( மெஹ்சானா ) மற்றும் மகர்வாடா ( பனஸ்கந்தா ). மணிபத்ர இயட்சன் (அல்லது விரா) குசராத்தில் உள்ள சைனர்களிடையே பிரபலமான தேவதை. இவரது உருவம் பல வடிவங்களை எடுக்கலாம். இதில் உருவமில்லாத பாறைகளும் அடங்கும், இருப்பினும் மிகவும் பொதுவான பிரதிநிதித்துவத்தில், இவர் பல தந்தங்கள் கொண்ட யானை ஐராவதத்துடன் காட்டப்படுகிறார்.
ஆதாரங்கள்
பகுப்பு:இராமாயணக் கதைமாந்தர்கள் பகுப்பு:இந்து தொன்மவியல் மாந்தர்
பொத்திகுளம் ஊராட்சி
பொதிகுளம் ஊராட்சி (Pothikulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2148 ஆகும். இவர்களில் பெண்கள் 1071 பேரும் ஆண்கள் 1077 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிரகாம் விதி
கிரகாம் விதி (Graham’s law) அல்லது கிரகாமின் வளிம விரவுதல் விதி (Graham's law of effusion) என்பது இசுக்காட்டிய வேதியியலாளரான தாமசு கிரகாம் என்பவரால் உருவாக்கப்பட்டது. மாறாத வெப்ப, அழுத்த நிலைகளில் வளிமங்களின் விரவுதல் வீதமானது அவற்றின் மூலக்கூற்று நிறையின் வருக்கமூலத்திற்கு நேர்மாறுவிகிதசமனாக இருக்கும் என்று இவர் சோதனைகளின் மூலம் கண்டறிந்தார். கணித முறைப்படி இவ்விதியை இவ்வாறு எழுதலாம்:
இங்கு:-
அதாவது, ஒரு வளிமத்தின் மூலக்கூற்று எடை மற்றொரு வளிமத்தின் மூலக்கூற்று எடையை விட நான்கு மடங்கு அதிகமாக இருந்தால் அவ்வளிமம் இரண்டாவது வளிமத்தின் விரவுதற் கதியின் சரிபாதியான குறைவான வீதத்தில் நுண்டுளை அடைப்பு அல்லது ஒரு சிறிய குண்டூசித் துளை வழியாக விரவிச்செல்லும். ஏனெனில், கனமான வளிமங்கள் குறைவான கதியிலே தான் விரவும். பின்னாளில் வெளியிடப்பட்ட வளிமங்களின் இயக்கவியற் கொள்கையில் கிரகாம் விதியின் கோட்பாடுகள் முழுமையாக விளக்கப்பட்டுள்ளன. விரவுதல் மூலமாக ஓரிடத்தான்களைப் பிரிக்கவியலும் என்ற கொள்கைக்குக் கிரகாம் விதி வித்திட்டது என்பதோடு அணுகுண்டு உருவாக்கும் முயற்சியிலும் இவ்விதி முக்கிய பங்காற்றியது.
ஒரு சிறுதுளை வழியாக வளிம மூலக்கூறுகள் வெற்றிடம் நோக்கிச் செல்வதை விரவுதல் (effusion) என்கிறோம். இவ்விரவுதற் செயலுக்குக் கிரகாம் விதி மிகச்சரியாகப் பொருந்துகிறது. ஒரு வளிமம் மற்றொரு வளிமத்தில் பரவலுக்கு அவ்வளவாகப் பொருந்தவில்லை. ஏனெனில், இங்கு ஒன்றுக்கு மேற்பட்ட வளிமங்கள் இயங்குகின்றன. .
மாறாத வெப்ப, அழுத்த நிலைகளில் மூலக்கூற்று நிறையானது அடர்த்திக்கு நேர்விகிதசமனாக உள்ளது. எனவே, வெவ்வேறு வளிமங்களின் விரவுதல் வீதமானது அவற்றின் அடர்த்திகளின் வருக்கமூலத்திற்கு நேர்மாறுவிகிதசமனாக இருக்கிறது.
மேற்கோள்கள்
பகுப்பு:வளிம விதிகள்
கிமு 45
ஆண்டு கிமு 45 (45 BC) என்பது ஒரு வியாழன், வெள்ளி அல்லது சனிக்கிழமையில் தொடங்கிய ஒரு சாதாரண ஆண்டு அல்லது ஒரு வெள்ளி அல்லது சனிக்கிழமையில் தொடங்கிய நெட்டாண்டு ஆகும். இவ்வாண்டிலேயே யூலியன் நாட்காட்டி பயன்பாட்டுக்கு வந்தது. அக்காலத்தில், அக்காலத்தில் இவ்வாண்டு "சகா அற்ற சீசரின் ஆட்சி ஆண்டு" (Year of the Consulship of Caesar without Colleague) எனவும், "ஆண்டு 709" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 45 என அழைக்கும் முறை நடைமுறைக்கு வந்தது.
டபிள்யு. பி. ஏக்கநாயக்க
''' டபிள்யு. பி. ஏக்கநாயக்க' (W. B. Ekanayake'', பிறப்பு: மார்ச்சு 19, 1948),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில்  அநுராதபுர  மாவட்டத்திலிருந்து மக்களால் தெரிவு செய்யப்பட்ட உறுப்பினர். நீர்ப்பாசன, நீர்வள முகாமைத்துவ பிரதி அமைச்சரான இவர்  சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
224, புத்தளம் பழைய வீதி, திஸ்ஸவெவ, அநுராதபுரத்தில் வசிக்கும் இவர் பௌத்த மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1948 பிறப்புகள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
வேடகட்டமடுவு ஊராட்சி
வேடகட்டமடுவு ஊராட்சி (Vedakattamaduvu Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6713 ஆகும். இவர்களில் பெண்கள் 3239 பேரும் ஆண்கள் 3474 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீக்கப்பல்
தீக்கப்பல் (fireship) என்பது, மரத்தாலான துடுப்பு அல்லது பாய்க்கப்பல்களின் காலத்தில், எரியக்கூடிய பொருட்களால் நிரப்பப்பட்டு, வேண்டுமென்றே தீவைக்கப்பட்டு எதிரிக் கப்பல்களை நோக்கிச் செலுத்துவதற்கான கப்பல்கள் ஆகும். கடற்போர்களில், இக்கப்பல்கள் எதிரிக் கப்பல்கள் இடையே செல்லும்போது அக்கப்பல்களைச் சேதத்துக்கு உள்ளாக்கவோ அல்லது எதிரிப் படைகளிடையே பீதியை உருவாக்கி அவர்களது படை வியூகங்களைச் சிதைக்கவோ செய்கின்றன. பழைய, தேய்மானம் அடைந்த கப்பல்கள் அல்லது பெருஞ் செலவின்றி இதற்காகவே கட்டப்பட்ட கப்பல்கள் தீக்கப்பல்களாகப் பயன்படுத்தப்பட்டன. வெடிக்கப்பல்கள் (hellburner) என்பன, தீக்கப்பல்களின் ஒரு வேறுபாடு ஆகும். வெடிக்கப்பல்கள், எதிரிக் கப்பல்களுக்கு அண்மையில் வெடிக்கச் செய்யப்பட்டு அக்கப்பல்களுக்குச் சேதத்தை ஏற்படுத்தும் நோக்கம் கொண்டவை. தீக்கப்பல்கள் எசுப்பானியக் கடற்படைக்கு எதிரான கிரேவ்லைன்சுச் சண்டையில் பிரித்தானியர்களால் திறமையாகப் பயன்படுத்தப்பட்டன.
காவிரி நதிக்கரை சாலை, ஈரோடு
திட்டம்
ஈரோடு மாநகரின் வடக்கு எல்லையில் உள்ள பவானியை அடுத்த கோணவாய்க்கால் பகுதியில் சேலம்-கொச்சி தேசிய நெடுஞ்சாலையிலிருந்து துவங்கும் இந்த சாலை காவிரி ஆற்றுக்கும் காளிங்கராயன் கால்வாய்க்கும் இடையிலேயே பயணித்து ஈரோடு மாநகரின் தெற்கு எல்லையில் உள்ள லக்காபுரம் பரிசல் துறை அருகே சென்று கரூர் பிரதான சாலையுடன் இணைகிறது.
முக்கிய சாலை சந்திப்புகள்
சாலையையொட்டி காவிரி ஆற்றின் அழகை கண்டு ரசிக்கும்படி பல இடங்களில் மின்விளக்குகளுடன் கூடிய பூங்காக்கள், உணவகங்கள், வாகன ஓட்டிகளுக்கான ஓய்விடங்கள் ஆகிய வசதிகளுடன் அமையுமாறு உத்தேசமாக ரூபாய் 150 கோடி மதிப்பீட்டில் இந்த சாலை திட்டமிடப்பட்டுள்ளது.
ஈரோடு கிழக்கு புறவழிச்சாலை
கடந்த 2022ஆம் ஆண்டு சட்டமன்றத்தில் ஈரோடு சத்தி சாலை, சங்ககிரி சாலை, கரூர் சாலையை இணைக்கும் விதமாக மாநகரின் கிழக்கு பகுதியில் புறவழிச்சாலை அமைக்க விரிவான திட்ட அறிக்கை தயாரிக்க ரூபாய் 24 இலட்சம் நிர்வாக அனுமதி அளிக்கப்பட்டு பணிகள் துவங்கியுள்ளது.
ஈரோடு கிழக்கு புறவழிச்சாலை சுமார் 10 கி.மீ தொலைவிற்கு முன்மொழியப்பட்ட காவிரி நதிக்கரை சாலை வழித்தடத்தில் அமையும்.
மேற்கோள்கள்
பகுப்பு:ஈரோடு பகுப்பு:தமிழ்நாட்டில் சாலைகள்
நள்ளிரவு
நள்ளிரவு என்பது ஒரு நாளில் இருந்து இன்னொரு நாளுக்கு நகரும் நேரமாகும். இது உள்ளூர் நேரத்தின்படி அமையும். நண்பகலுக்கு எதிரானதும் 12 மணித்தியால வேறுபாடுடைய நேரமாக அமையும். நேரக் குறியீடு 00:00 என்றும் (அல்லது) இரவு 12:00 என்றும் குறிப்பிடப்படுகிறது.
உசாத்துணை
பகுப்பு:காலம்
வெளி இணைப்புகள்
பகுப்பு:ஒரு நாளின் பகுதிகள் பகுப்பு:இரவு
நீலகண்ட தீட்சிதர்
நீலகண்ட தீட்சிதர் 17 வது நூற்றாண்டில் மதுரை மன்னர் திருமலை நாயக்கர் ஆட்சியில் அமைச்சராக இருந்தார். இவர், அத்வதத்தில் சிறந்த ஞானியான  அப்பய்யா .தீட்சிதரின் வம்சாவளியாவார். அவர் மீனாட்சியம்மையின் பக்தர் ஆவார். இவர் பல கவிதைகளையும் இலக்கிய படைப்புகளையும் உருவாக்கியுள்ளார், அவற்றில் மிகவும் பிரபலமானது ஆனந்த சாகர ஸ்தவம் ஆகும்.